Čauna (pētniecības stacija)

Stacionārs «Čauna» () ir Krievijas pētnieciskā stacija Arktikā. Izvietojusies Ajopečanas salas rietumu krastā Čaunas upes grīvā 11 km no Čaunas līča dienvidu piekrastes. Pieder Krievijas zinātņu akadēmijas Tālo Austrumu nodaļas Ziemeļu bioloģisko problēmu institūtam. Administratīvi ietilpst Čukotkas autonomā apvidus Čaunas rajonā.

 Vēsture 
Stacija izveidota 1970. gadā kā stacionārs helmintoloģiskajiem pētījumiem. Stacionārs organizēts pēc PSRS Zinātņu akadēmijas korespondētājlocekļa Vītauta Kontrimaviča (Vytautas Kontrimavičius) iniciatīvas un tajā veikti galvenokārt pētījumi parazitoloģijā, kā arī vairākas programmas ornitoloģijā, augšņu zinātnē, ihtioloģijā.Чаунский стационар 1995. gadā stacionārs pamests, tā darbība atjaunota 2012. gadā ornitoloģisko pētījumu veikšanai, tajā skaitā starptautisku programmu ietvaros. Ajopečanas salā izveidots reģionālas nozīmes dabas liegums, kurš iekļauts starptautiskajā Arktikas piekrastes putnu demogrāfijas tīklā (Arctic Shorebird Demographics Network, ASDN).Arctic Shorebird Demographics Network (ASDN)

Stacijā ir vairākas divstāvu ēkas, viena no kurām apdzīvojama arī ziemā. Kopējā laboratoriju platība ap 140 m², dzīvojamās telpas — ap 100 m². Autonoma elektroapgāde.

 Atsauces 

Kategorija:PSRS polārstacijas
Kategorija:Krievijas polārstacijas
Kategorija:Arktiskās polārstacijas
Kategorija:Vasaras polārstacijas
Kategorija:Čukotkas autonomais apvidus